Samsungilta huhutaan lisää puhelimia Edge-näytöllä | Mobiili.fi
Janne Laakso | Julkaistu 15.5.2015, klo 19:47
Ensimmäinen yleiseen myyntiin tarkoitettu Edge-näytöllinen puhelin oli viime syksynä esitelty Samsung Galaxy Note Edge. Kyseessä oli erikoisnäytöllä varustettu versio isosta Galaxy Note 4 -puhelimesta. Note Edgessä näyttö oli toiselta reunaltaan kaareutuva ja reunanäytölle oli mahdollista kehittää omia erikoissovelluksia. Seuraavaksi tänä keväänä yhtiö julkaisi uuden Galaxy S6:n rinnalla erikoismalli S6 edgen, jossa näyttö kaareutuu molemmilta reunoiltaan, mutta reunanäytöille ei enää ollut mahdollista tehdä kolmannen osapuolen sovelluksia ja Samsungin omatkaan pienoissovellukset eivät tuoneet suurta lisähyötyä puhelimelle. Malli on kuitenkin raikkaasti erilainen kuin muut markkinoilta tällä hetkellä löytyvät älypuhelimet, ja sen kysyntä onkin kovasta hinnasta huolimatta ollut suurta. Niinpä yhtiössä ollaan aikeissa vastata kysyntään myös uusilla puhelinmalleilla.
Todennäköisenä voitaneen pitää, että Samsung esittelee syksyllä uuden Galaxy Note 5 -puhelimen sekä sen rinnalla seuraajan myös Note Edgelle. Nyt kuitenkin SamMobile raportoi huhuista, joiden mukaan yhtiö olisi julkaisemassa täysin uuden Edge-näytöllä varustetun puhelinmallin vielä ennen syksyä. Kyseessä on vasta huhu, mutta SamMobilen mukaan lähde on perinteisesti ollut kohtuullisen luotettava.
Haluaisitko sinä nähdä lisää Edge-puhelinmalleja, vai pitäisikö Samsungin jättää erikoisnäyttö kahden lippulaivapuhelimen erikoisuudeksi?
Galaxy Note Edge Galaxy S6 Edge Samsung
15.5.2015, klo 23:41
Haluaisitko sinä nähdä lisää Edge-puhelinmalleja, vai pitäisikö Samsungin jättää erikoisnäyttö kahden lippulaivapuhelimen erikoisuudeksi?.
-Kyllä haluaisin nähdä lisää Edge varianttimalleja,normaalia vahvistetummalla ( Gorilla 4-lasilla) -näytöllä!.
16.5.2015, klo 19:02
En halua tuollaisa epäkäytännöllisiä näyttöjä!
Lue seuraavaksi: iPhone syttyi palamaan – aiheutti jopa kolmannen asteen palovammoja